open-index/open-wikipedia-markdown huggingface dataset:
Cindy Cash

**Cindy Cash** (s. 29. heinäkuuta 1959) on yhdysvaltalainen laukaja ja antiikkikauppias. Hän on Johnny Cashin ja hänen ensimmäisen vaimonsa Vivian Liberton neljästä tyttärestä toiseksi nuorin.

Cindy Cash syntyi Texasin San Antoinossa heinäkuun lopussa vuonna 1959. Perhe muutti Memphisin kautta Kaliforniaan josta Johnny Cash oli ostanut maatilan Casitas Springsistä. John ja Vivian erosivat vuonna 1966 Cindyn ollessa kahdeksan vuotias. Lapset jäivät äitinsä luo ja tapasivat isäänsä lähinnä kesäisin. 

Sisaruksista Cindyn lisäksi Rosanne Cash esiintyi laulajana ja nousi suureen suosioon. Cindy Cash esiintyi isänsä ja äitipuolensa June Carter Cashin rinnalla mm. Johnnyn viimeiseksi jääneessä esiintymisessä.
Kahden vuoden ajan Cindy Cash esiintyi ryhmän The Next Generation mukana, jossa hänen lisäkseen olivat Loretta Lynnin tytär Peggy, Conway Twittyn tytär Kathy sekä Tammy Wynetten tytär Georgette. Ryhmä kierteli esiintymässä eripuolilla Yhdysvaltoja muttei koskaan levyttänyt musiikkiaan.

Cathy vetäytyi esiintymislavoilta avioituessaan Eddie Panettan kanssa vuonna 2003 ja he asettuivat asumaan Mississippin Ridgelandiin, jossa Cathy piti antiikkikauppaa. Cuodesta 1985 Cindy keräsi kokoon kuvia, kirjeitä ja lehtileikkeitä kuuluisasta perheestään ja vuonna 1997 hän julkaisi niiden pohjalta kirjan *The Cash Family Scrapbook*. 

Cindy Cash avioitui ensimmäisen kerran 18-vuotiaana laulaja-lauluntekijä Marty Stuartin kanssa. He olivat tavanneet opiskeluaikoina. Pari erosi viiden avioliittovuoden jälkeen vuonna 1988. Avioeron jälkeen  Cindy Cash muutti tyttärensä kanssa lähemmäs vanhempiaan Tennesseen Hendersonvilleen. Vuonna 2003 hän avioitui Eddie Panettan kanssa, mutta avio-onnea kesti taaskin vain kuusi vuotta kun Panetta kuoli moottoripyöräonnettomuudessa kesäkuussa 2009.

## Lähteet
Ouadi Qadisha

**Ouadi Qadisha** (myös **Kadishan laakso**; ) on laakso Libanonissa. Se on yksi maailman tärkeimmistä varhaiskristillisistä luostarikylistä. Sen luostarit, joista monet ovat erittäin vanhoja, sijaitsevat poikkeuksellisen karussa maisemassa. Lähistöllä on jäänteitä Libanonin suuresta setrimetsästä, jota antiikin aikana arvostettiin suuresti, sillä setripuuta käytettiin suurten uskonnollisten rakennusten rakentamiseen. Laakso luostareineen  ja metsä muodostavat Unescon maailmanperintökohteen vuodesta 1998.

Laakso sijaitsee vajaan kilometrin korkeudella, noin sadan kilometrin päässä Beirutista.

Qadishan laakso ja Siunattttu tai Jumalan setrimetsä (Horsh Arz el-Rab) sijaitsevat Pohjois-Libanonissa. Qadishan laakso sijaitsee Libanoninvuorten pohjoispuolella, Makmelinvuoren juurella ja siunatun setrimetsän länsipuolella. Pyhä Qadisha-joki, jota ylistetään Raamatussa, virtaa laakson läpi. Siunattu setrimetsä sijaitsee Makmelinvuorella 1900–2050 metrin korkeudessa ja Bcharrén kylän itäpuolella.

Qadishan laakson kalliojyrkänteet ovat toimineet vuosisatojen ajan meditaatio- ja turvapaikkana. Laaksossa on eniten luostareita ja erakkomajoja, jotka ovat peräisin kristinuskon leviämisen alkuvaiheista. Tärkeimmät luostarit ovat Antonios Suuren, Hauqqan Neitsyt Marian, Qannubinin ja Mar Lichaan luostarit. Tämä laakso on ainutlaatuinen todiste maroniittien erakkomunkkiuden ytimestä. Sen luolat, jotka on kaiverrettu rinteisiin – lähes saavuttamattomiin – ja koristeltu freskoilla, todistavat arkkitehtuurista, joka on erityisesti suunniteltu ankaran elämän hengellisiä ja elintärkeitä tarpeita varten. Alueella asuneet munkit, erakot ja talonpojat ovat käyttäneet lukuisia terasseja viljanviljelyyn; useita näistä terasseista viljellään edelleen.

Historiallisten viittausten ja läheisyyden kautta Qadishan laaksoon liittyvä siunattu setrimetsä on viimeinen jäänne antiikin metsistä ja yksi harvoista paikoista, joissa kasvaa edelleen libanoninsetri, yksi antiikin maailman arvostetuimmista rakennusmateriaaleista johon on viitattu Raamatussa.

## Lähteet
Kari Antila

**Kari Antila** (s. 1966 Laitila) on suomalainen jazzkitaristi ja säveltäjä. Hän on toiminut yhtyeiden johtajana ja sivumuusikkona Euroopassa sekä Pohjois- ja Latinalaisessa Amerikassa. Häntä on pidetty yhtenä oman sukupolvensa keskeisimmistä kansainvälisesti toimineista suomalaisista jazzkitaristeista.

## Varhainen elämä ja koulutus
Kari Antila on syntynyt Laitilassa. Hän valmistui pop- ja jazzmusiikin pedagogiksi Helsingin ammattikorkeakoulu Stadiasta. Vuonna 2003 hän muutti Belgiaan ja opiskeli jazzkitaraa muun muassa Peter Hertmansin ja Philip Catherinen johdolla. Antila valmistui vuonna 2006 *[[Cum laude approbatur|cum laude]]* jazzmusiikin maisteriksi Gentin kuninkaallisesta konservatoriosta. Myöhemmin hän on täydentänyt opintojaan New Yorkissa opettajinaan muun muassa Lage Lund ja Gilad Hekselman.

## Ura
Antilan ura jazzmuusikkona on kestänyt yli 20 vuotta ja ulottunut Suomesta Belgiaan sekä Amerikkaan. Hän on esiintynyt jazzfestivaaleilla, kuten Pori Jazzissa ja Gent Jazzissa, sekä konserttisaleissa ja klubeilla Euroopassa sekä Pohjois- ja Etelä-Amerikassa.

Antila on tehnyt yhteistyötä suomalaisten ja kansainvälisten jazzmuusikoiden kanssa, kuten Alexi Tuomarilan, Manuel Dunkelin, Peter Hertmansin ja Rick Margitzan kanssa. Hän on myös esiintynyt useiden New Yorkissa vaikuttavien jazzmuusikoiden kanssa, kuten brittiläisen saksofonistin Will Vinsonin ja yhdysvaltaisen saksofonistin Chad Lefkowitz-Brownin kanssa.

## Jazzkukko-festivaali
Antila toimii Jazzkukko-festivaalin taiteellisena johtajana. Se on Laitilassa vuosittain järjestettävä jazz- ja rytmimusiikin festivaali, jonka esiintyjiin ovat kuuluneet muun muassa Mike Stern, Randy Brecker ja Bill Evans.

## Diskografia (valikoitu)

* *[[1000 Miles Away]]* (2007)
* *[[The North Wind]]* (2013)
* *[[Guitar Stories]]* (2016)
* *[[More (Kari Antilan albumi)|More]]* (Kari Antila & Karri Luhtala Organ Brothers, 2018)
* *[[Dahill Road]]* (2023)

## Vastaanotto
Antilan levytykset ovat saaneet myönteistä huomiota kansainvälisessä jazzmediassa. Brittiläinen *[[Jazzwise]]* kuvaili albumia *The North Wind* (2013) tyylikkääksi kokonaisuudeksi, jossa Antilan soitto liikkuu modernin jazzin ja hard bop -vaikutteiden välillä, ja nosti hänet esiin nousevana eurooppalaisena jazzkitaristina. Myös albumi *Dahill Road* (2023) on saanut myönteisiä arvioita eurooppalaisissa jazzjulkaisuissa.

## Kari Antila Quartet
Antila toimii johtajana Kari Antila Quartetissa, jonka ohjelmisto koostuu hänen omista sävellyksistään. Yhtyeen musiikkia on kuvailtu moderniksi jazziksi, jossa on myös ”etnisiä vaikutteita”.

## Lähteet
Saparmyrat Türkmenbaşy

**Saparmyrat Türkmenbaşy** on kaupunki ja samannimisen piirikunnan hallinnollinen keskus Daşoguzin maakunnassa Turkmenistanissa. Se sijaitsee 120 kilometriä Daşoguzista luoteeseen. Vuoden 2022 väestönlaskennan mukaan kaupungissa oli 20&nbsp;720 asukasta.

Paikkakunnasta tuli Oktýabrin piirikeskus vuonna 1975. Vuonna 1993 se nimettiin Saparmyrat Nyýazowin (Türkmenbaşyn) mukaan, ja vuonna 2016 siitä tuli kaupunki.

Kaupungissa toimii puuvillankäsittelylaitos. Piirikunnan maatalous on erikoistunut puuvillan, viljan, riisin ja vihannesten viljelyyn, lampaiden ja kamelien hoitoon sekä silkinviljelyyn.

Piirikunnassa sijaitsevat Sarygamyşin rauhoitusalue ja Gaplaňgyrin luonnonpuisto. Historiallisia kohteita ovat Şyrwangalan, Döwkesengalan ja Akgalan rauniot, Ybraýym Edhemin mausoleumi ja Bütenvuoren asuinluolat.

## Lähteet
Onga jõgi

**Onga jõgi** (myös Oonga-, Kamariku-, Lammasküla-, Selli- tai Olju jõgi ) on Virossa Länsi-Virumaalla Väike-Maarjassa ja Jõgevamaalla Jõgevassa virtaava 31 kilometriä pitkä Pedja jõen sivujoki. Joen lähteet sijaitsevat Pandiveren ylängöllä, keskijuoksu Alutagusen alangolla ja alajuoksu Vooremaalla. Joen virtaussuunta on yli puoliväliin asti kohti etelää. Onga jõgi on perattu ja paikoin oikaistu koko pituudeltaan. Ylä- ja keskijuoksulla joen uomaa ympäröivät haja-asutus, viljely- ja metsämaat, ja alajuoksulla soistuneet metsämaata ovat asumattomia. Pandiveren ylängöllä joki laskeutuu Lammaskülan kautta Rakken itäpuolelle, josta se jatkaa Edrun ohi etelään etelään suoalueelle. Täällä  Kundaraja kraav kokoaa suo-ojien kuivatusvesiä ja tuo ne Ongi jõgeen vasemmalta puolelta. Tämän jälkeen joki tekee mutkan kohti koillista, jossa siihen yhtyy Kembasoo peakraav oikealta puolelta, ja sen jälkeen takaisin kohti kaakkoa. Loppuosuuden matkalla se virtaa suoalueen Tammisaaren raban läpi.

Joen yhtymäkohta sijaitsee 81 kilometriä Pedja jõen suistosta yläjuoksulle. Joen valuma-alueen pinta-ala on 98 neliökilometriä ja joen suurimpia sivu-uomia ovat Kembasoo peakraav (pituus 5 km ja valuma-alue 5 km²) ja Kundaraja kraav (pituus 3 km ja valuma-alue 3 km²). Valuma-alueella ei ole luonnollisia järviä, ainoastaan pohjoisosissa olevat kaivannaisten jäljiltä olevia lampia. Joen uomassa ei enää ole patoja ja tekojärviä. Noin 11 kilometriä joensuusta sijaitsee entisen vesimyllyn rauniot.


Onga river (Onga jõgi) 1.JPG|Onga jõgi Oljun kylässä.


## Luontoarvoja
Joen kalakanta muodostuu kahdeksasta lajista: pikkunahkiainen, purotaimen, hauki, mutu, kivennuoliainen, made, kymmenpiikki ja kivisimppu.

## Huomautukset

## Lähteet
* 
### Viitteet
Kiki (laulaja)

**Arja Petra Maria Gavalas** (; s. 1996 Vantaa), taiteilijanimeltään **Kiki,** tyyliteltynä **KIKI**, on suomalainen pop-artisti. Hän nousi suosioon debyyttisinglensä ”666” julkaisemisen myötä syksyllä 2021. Seuraavana vuonna Gavalas valittiin YleX:n läpimurtoartistiksi.

Gavalas syntyi Vantaalla vuonna 1996 perheeseen, jossa hänen äitinsä on suomalainen ja isänsä kreikkalainen. Hänellä on myös pikkuveli Lukas Sebastian Gavalas, joka tunnetaan rap-artistina Lukas Leon.

Kikin kappale ”666” saavutti kahdeksannen sijan singleissä viikolla 13/2022.

## Ura
Lokakuussa 2021 Kiki julkaisi debyyttisinglensä ”666”. Kesäkuussa 2022 seurasi single ”Rodeo”. Lokakuussa 2022 Kiki esiintyi kappaleessa ”Sen pituinen se” yhdessä Roope Salminen & Koirat kanssa. Maaliskuussa 2023 Kiki julkaisi singlen ”Sido mut”. Kesäkuussa 2023 julkaistiin single ”Sokerii”, jolla esiintyi artisti Senya. Syyskuussa 2023 julkaistiin kappale ”Kuka itkee nyt”. Lokakuussa 2023 ilmestyi Kikin debyyttialbumi *Intuitio*.

Kesäkuussa 2024 Kiki julkaisi singlen ”Fobia”. Elokuussa 2024 Kiki esiintyi kappaleessa ”Kauniita” yhdessä Anin kanssa. Tammikuussa 2025 ilmestyi single ”Kohtalo”. Huhtikuussa 2025 julkaistiin kappale ”Veri viiniks”, jossa esiintyi Mikael Gabriel. Heinäkuussa 2025 julkaistiin single ”Nainen”. 

Vuonna 2026 Kiki osallistuu Uuden Musiikin Kilpailuun kappaleella ”Rakkaudenkipee”.

## Diskografia

### Albumit

* *Intuitio* (2023)

### Singlet

* ”666” (2021)
* ”Rodeo” (2022)
* ”Sen pituinen se” (Roope Salminen & Koirat feat. Kiki) (2022)
* ”Sido mut” (2023)
* ”Sokerii” (Kiki feat. Senya) (2023)
* ”Kuka itkee nyt” (2023)
* ”Fobia” (2024)
* ”Kauniita” (Ani feat. Kiki) (2024)
* ”Atlas” (Lukas Leon feat. Kiki) (2024)
* ”Kohtalo” (2025)
* ”Veri viiniks” (Kiki feat. Mikael Gabriel) (2025)
* ”Nainen” (2025)
* ”Rakkaudenkipee” (2026)

## Lähteet
Jordanian edustajainhuone

**Jordanian edustajainhuone** () on Jordanian parlamentin alahuone. Nykymuodosssaan se on perustettu vuonna 1952.

Edustajainhuoneen vaaleja on pidetty 1990-luvulta lähtien ja poliittiset puolueet ovat laillisia. Äänestysaktiivisuus on kuitenkin erityisesti arabikevään jäljiltä vähäistä, noin kolmanneksen luokkaa äänioikeuteuista, ja vuonna 2022 julkaistun kyselytutkimuksen mukaan vain 17 % jordanialaisista luottaa parlamenttiin. Kuningasperhe sen sijaan on ollut perinteisesti merkittävä vallankäyttäjä. 

Edustajainhuoneen tärkein tehtävä on säätää lakeja, ja uuden lakialoitteen tekemiseen vaaditaan vähintään 10 edustajan tuki. Parlamentaarista työtä tehdään 15 pysyvässä valiokunnassa, joiden jäsenet valitaan ensimmäisen istunnon yhteydessä. Myös väliaikaisten valiokuntien perustaminen on tarpeen vaatiessa mahdollista. 

Edustajainhuoneen 138 edustajaa valitaan neljän vuoden välein vaaleilla. Parlamenttipaikoista 18 on kiintiöity naisille ja 12 erilaisille vähemmistöille: 9 kristityille sekä 3 tšetšeeneille ja tšerkesseille. Nuorisolle ei ole sinänsä kiintiöityjä paikkoja parlamentissa, mutta listavaaleilla valittavista ehdokkaista listan viidestä ensimmäisestä ehdokkaasta vähintään yhden tulee olla alle 35-vuotias. Kuninkaalla on valta hajottaa edustajainhuone, mutta hän ei nimitä sen edustajia toisin kuin senaatissa. Jordanian perustuslain mukaan edustajainhuoneen edustajaksi valittavan henkilön tulee täyttää seuraavat ehdot:

* Jordanian kansalainen eikä ole muun maan kansalainen tai suojeluksessa
* ei ole vararikossa eikä vankeudessa
* ei ole tuomittu yli vuoden mittaiseen vankeusrangaistukseen (paitsi jos on saanut armahduksen)
* ei toimi minkään hallituksen tai sen alaisen ministeriön alihankkijana
* on mieleltään terve
* ei ole kuninkaan lähisukulainen
* väh. 30-vuotias

Edustajista 41 valitaan yhden edustajan 41 vaalipiiristä, joissa sovelletaan suljettua listavaalia. Loput edustajista valitaan suhteellisella vaalitavalla ja avoimilta listoilta sellaisista vaalipiireistä, joista voidaan valita useampi edustaja. Edustajien virkakausi on molemmissa tapauksissa neljä vuotta. 

Viimeisimmät vaalit pidettiin syyskuussa 2024. Suurimmaksi puolueeksi selviytyi Islamilainen toimintarintama, joka voitti 31 paikkaa. Lokakuussa 2025 parlamentin puhemieheksi valittiin Mazed al-Qadi.

## Lähteet

* 

### Viitteet
Friedrich König

**Friedrich König** (1774–1833) oli saksalainen kirjanpainaja ja keksijä. Hän keksi pikapainokoneen.

König oli maanviljelijän poika. Hän työskenteli Leipzigissä kirjanpainajan oppilaana 1790-1794. Hän tutki sittemmin matematiikkaa ja mekaniikkaa. Hän keksi 1803–1805 parannuksia painokoneeseen ja kävi kauppaamassa keksintöään Hampurissa, Wienissä, Pietarissa sekä vihdoin Lontoossa, jossa hän teki sopimuksen kirjanpainaja Thomas Bensleyn kanssa vuonna 1807. Königin kanssa aloitti siellä yhteistyön stuttgartilainen mekaanikko A. F. Bauer. He saivat 1810 ensimmäisen patentin laakapainolle ja seuraavina vuosina useita uusia sylinteripainokoneen patentteja. *[[The Times]]* painettiin 29. marraskuuta 1814 ensi kerran konepainimella. Suuttuneena Bensleyn omanvoitonpyynnöstä König palasi Saksaan 1817 ja perusti yhdessä Bauerin kanssa konetehtaan Oberzelliin. Königin syntymäkylään Eislebeniin on hänelle pystytetty pronssinen muistopatsas.

## Lähteet

## Aiheesta muualla
Hilda Nilsson

**Hilda Nilsson** (1876–1917) oli ruotsalainen sarjamurhaaja ja viimeinen Ruotsissa kuolemaan tuomittu nainen. Nilsson oli kotoisin Helsingborgista ja otti rahavaikeuksissaan vastaan epätoivottuja lapsia kertasummaa vastaan luvaten kasvattaa heidät. Tämän jälkeen hän murhasi nämä muun muassa hukuttamalla. Nilssonin todettiin syyllistyneen kaikkiaan kahdeksaan surmaan vuosina 1915–1917. Hänen tuomionsa muutettiin elinkautiseksi vankeudeksi, mutta hän ehti hirttäytyä selliinsä ennen kuin sai tietää tästä.
## Lähteet

## Aiheesta muualla
Takapihan tykki

**Takapihan tykki** (televisioesityksessä **Pelikentän taika**, alkuperäisnimi *The Sandlot* tai *The Sandlot Kids*) on David Mickey Evansin ohjaama yhdysvaltalainen nuortenkomedia vuodelta 1993. Siinä naapurustoon muuttava epäurheilullinen Scotty (Tom Guiry) oppii baseballia ja elämää muiden esimurrosikäisten poikien avustuksella 1960-luvun alun kuumana kesänä. Keskeisiä aikuisrooleja esittävät Karen Allen ja Denis Leary Scottyn äitinä ja isäpuolena sekä James Earl Jones naapurin setänä, jolla on iso vihainen koira ja huikea baseball-menneisyys.

Elokuvaa ei tuotu Suomessa teattereihin, vaan se julkaistiin VHS-videona 1994 ja on esitetty MTV3-kanavalla maaliskuussa 1998 ja kesäkuussa 1999. Se sai kaksi jatko-osaa, jotka julkaistiin Yhdysvalloissakin suoraan videolle: *The Sandlot 2* vuonna 2005, 12 vuotta alkuperäiselokuvaa myöhemmin, ja *Takapihan tykit* (The Sandlot: Heading Home, 2007).

## Tuotanto
David M. Evans oli tullut tunnetuksi edellisestä käsikirjoituksestaan *[[Lento unelmiin]]* (1992), josta hän sai  yli miljoonan dollarin palkkion elokuvastudioiden kilpaillessa siitä. Myös *Takapihan tykistä* Evans sai ison käsikirjoituskorvauksen ja lisäksi ohjaajauralleen hyvän alun.

## Vastaanotto
Elokuva sai varsin myönteisiä arvioita huolimatta siitä, että sen nähtiin monessa asiassa matkivan muutamaa vuotta aiemmin julkaistua ja suuren arvostuksen saanutta Rob Reinerin elokuvaa *[[Stand by Me – viimeinen kesä]]* (1986). *Takapihan tykki* on kuitenkin tyyliltään kepeämpi ja siinä mielessä tavanomaisempi amerikkalainen nuorisokomedia. Roger Ebert antoi elokuvalle kolme tähteä neljästä. Hänestä se vertautuu hyvin moniin muihin lasten urheilutoiminnasta kertoviin amerikkalaiselokuviin, koska siinä lapsia ei käsitellä pienikokoisina kilpaurheilijoina vaan tavallisina tunareina, joiden elämään mahtuu muutakin. Myöskään juoni ei ole urheiluelokuville tyypillinen kaavamaisuus, joka huipentuisi iänikuiseen ”tärkeään otteluun” – sellaista tässä elokuvassa ei ole.

## Lähteet

## Lähteet
Uskalla toivoa

**Uskalla toivoa** () on Vittorio Messorin ja paavi Johannes Paavali II:n haastattelukirja vuodelta 1994.

Kirja perustuu *The Ratzinger Report* -teoksen kirjoittajan Vittorio Messorin laatimiin kysymyksiin ja Johannes Paavali II:n laatimiin vastauksiin. Teosta on kutsuttu myös "pieneksi valkoiseksi kirjaksi". Omana aikanaan kirja oli jotain täysin uutta moderin paaviuden historiassa siinä, että paavi julkaisi kirjan joka ei painoarvoltaan kuulunut paavillisen opetusviran alaan, vaan oli luonteeltaan henkilökohtaista pohdintaa uskonkysymyksistä. Neljässä vuodessa kirja oli myynyt miljoonia kappaleita neljälläkymmenellä kielellä.

Sisällys:

*1 Paavi: loukkaus ja mysteeri
*2 Rukoileminen: miten ja miksi?
*3 Kuinka paavi rukoilee?
*4 Onko Jumala todella olemassa?
*5 Todistus: päteekö se edelleen?
*6 Jos Jumala on olemassa, miksi hän ei näyttäydy?
*7 Onko Jeesus Jumalan poika?
*8 Mitä on tapahtunut pelastushistorialle?
*9 Pelastuksen kekeinen asema
*10 Miksi maailmassa on niin paljon pahaa?
*11 Miksi Jumala sietää kärsimystä?
*12 Mitä pelastuminen tarkoittaa?
*13 Miksi on olemassa monta eri uskontoa?
*14 Mitä mieltä olette Buddhasta?
*15 Entä Muhammedista?
*16 Mitä sanotte juutalaisuudesta?
*17 Vähemmistöön vuoteen 2000 mennessä

*18 Mitä on evankeliumin uusi julistaminen?
*19 Onko nuorissa tosiaan toivoa?
*20 Oliko kommunismin kukistuminen Jumalan työtä?
*21 Onko Rooma yksin oikeassa?
*22 Kadotetun ykseyden etsintä
*23 Miksi on niin paljon erimielisyyttä?
*24 Kirkko ja kirkolliskokous
*25 Pelastuksen vuoropuhelu
*26 Laadullinen uudistuminen
*27 Maailman reaktio
*28 Onko olemassa iankaikkista elämää?
*29 Kannattaako uskoa?
*30 Ihmisoikeudet
*31 Jokaisen elämän puolustus
*32 Jumalan äiti
*33 Naiset
*34 Älkää pelätkö
*35 Uskalla toivoa

## Lähteet

## Suomennos
*Vittorio Messori (toim.): *Uskalla toivoa*, suom. Hilkka Pekkanen. Porvoo, WSOY, 1996. , 2. painos 2005.

## Aiheesta muualla
*Crossing the Threshold of Hope
Risto Vuorinen (professori)

**Risto Heikki Eljas Vuorinen** (14. joulukuuta 1945 Helsinki – 24. joulukuuta 2006 Helsinki) oli suomalainen soveltavan psykologian professori.

Risto Vuorinen syntyi diplomi-insinöörien Olli Esko Eljas Vuorinen ja Liina Lotta-Maija Heiniö perheeseen. Hänen puolisonsa vuodesta 1979 oli psykoanalyytikko Sirpa Naulapää. Vuorinen tuli ylioppilaaksi Nokian yhteiskoulusta 1965 ja valmistui Helsingin yliopistosta filosofian kandidaatiksi 1970 ja lisensiaatiksi 1971. Tohtoriksi hän väitteli Cambridgen yliopistossa 1980. 

Vuorinen oli Helsingin yliopiston psykologian laitoksella assistentti 1969–1972 ja 1975–1976, lehtori 1976–1993, vs. apulaisprofessori ja professori useaan otteeseen 1974–1993 ja dosentti 1980–2003. Soveltavan psykologian apulaisprofessori hän oli yliopistossa 1993–1998 ja sitten professori vuoteen 2003. Suomen Akatemian vanhempi tutkija Vuorinen  oli 1984–1986 ja vieraileva tutkija Münsterin yliopistossa 1968–1969 ja Cambridgen yliopistossa 1972–1977. Hänellä oli myös useita asiantuntija- ja luottamustehtäviä, kuten Ylioppilastutkintolautakunnan apujäsenyys 1979–1990 ja jäsenyys 1990–2002. Vuorinen sekä julkaisi tutkimuksia että kirjoitti yksin ja muiden kanssa tietoteoksia

## Lähteet
Andalyp

**Andalyp** on kaupunki ja Garaşsyzlykin piirikunnan hallinnollinen keskus Daşoguzin maakunnassa Turkmenistanissa. Se sijaitsee 30 kilometriä Daşoguzista länteen. Vuoden 2022 väestönlaskennan mukaan kaupungissa oli 36&nbsp;594 asukasta.

Paikkakunta tunnettiin Ýylanlyn taajamana vuoteen 2004, jolloin taajama ja sen piirikunta saivat Saparmyrat Nyýazowin äidin mukaan nimen Gurbansoltan eje. Taajamasta tuli kaupunki vuonna 2016. Piirikunta lakkautettiin vuonna 2022, jolloin kaupunki sai nimen Andalyp. Siitä tuli uuden Garaşsyzlykin piirikunnan keskus vuonna 2025.

Kaupungissa toimii puuvillankäsittelylaitos, posliinitehdas ja maatalouskoneiden korjauspaja. Seudun maatalous on erikoistunut puuvillan, viljan ja vihannesten viljelyyn, karjanhoitoon ja silkinviljelyyn. Lähistöllä sijaitsee Daşoguzin kivennäisvesiparantola.

## Lähteet
Gustav König

**Gustav König** (1808–1869) oli saksalainen taidemaalari. Hän maalasi erityisesti historiallisia, uskonpuhdistusaikaa ja Martin Lutheria esittäviä piirustuksia ja maalauksia.

## Lähteet

## Aiheesta muualla
Tulolansaari

**Tulolansaari** () on Laatokan pohjoisosan saari Karjalan tasavallan Sortavalan piirissä Venäjällä. Sen pinta-ala on noin 26 neliökilometriä. Ennen toista maailmansotaa saari kuului Suomen Sortavalan maalaiskuntaan.

Saarella on vanha graniittilouhos, joka on ollut käytössä jo 1770-luvulla. Tulolansaaren graniittia on käytetty muun muassa Pietarin Marmoripalatsissa ja Kazanin katedraalissa. Louhoksen toiminta loppui sen jälkeen, kun Suomen ja Neuvosto-Venäjän raja suljettiin vuonna 1918.

Tulolansaaressa oli 1930-luvulla hieman alle 2&nbsp;000 asukasta. Saaren kyliä olivat Kannas, Möntsölä eli Möntsölänsalmi, Pieni-Tulola, Putsinlahti, Soukanranta ja Suuri-Tulola. Möntsölän kylä ulottui myös Tulolansaaren itäpuolelle Karpansaareen ja Soukanranta eteläpuolelle Orjatsaareen. Saari jakautui kolmeen koulupiiriin.

Talvisodan jälkeen tyhjentyneeseen Tulolansaareen siirrettiin 97 perhettä lähinnä Astrahanin alueelta ja Kubanista, ja saarelle perustettiin kaksi kalastuskolhoosia. Jatkosodan ajaksi suomalaiset asukkaat palasivat saarelle, kun taas venäläiset asukkaat evakuoitiin Vologdan alueelle. Venäläiset asukkaat palasivat sodan jälkeen, minkä lisäksi saareen asutettiin väestöä myös Valko-Venäjältä. 1960-luvun alussa kolhoosien lakkauttamisen jälkeen Tulolansaaren asukkaat alkoivat muuttaa mantereelle ja Riekkalansaareen, ja viimeinen pysyvä asukas muutti pois vuonna 1968. Entisiä peltoja käytettiin sittemmin Riekkalansaaren Lambergin kylän karjanhoitokolhoosin laidunmaina.

## Lähteet
Rashid Karamin kansainvälinen messualue

**Rashid Karamin kansainvälinen messualue** () on 70 hehtaarin laajuinen messukeskus Libanonissa, Tripolin historialisen keskustan ja Al Minan sataman välissä. Keskuksen suunnitteli arkkitehti Oscar Niemeyer ja se on nimetty Rashid Karamin kunniaksi. Keskus on Unescon maailmanperintökohde vuodesta 2023.

Messukeskuksen päärakennus koostuu valtavasta, bumerangin muotoisesta katetusta hallista, jonka mitat ovat 750 x 70 metriä. Se on joustava tila eri maille näyttelyiden järjestämiseen. Messut olivat Libanonin modernisaatiopolitiikan lippulaivahanke 1960-luvulla. Hankkeen brasilialaisen arkkitehdin Oscar Niemeyerin ja libanonilaisten insinöörien tiivis yhteistyö loi merkittävän esimerkin eri maanosien välisestä kultttuurivaihdosta. Mittakaavaltaan ja muotokielen runsaudeltaan se on yksi 1900-luvun modernin arkkitehtuurin merkittävimmistä edustavista teoksista arabien Lähi-idässä.

## Lähteet
Gubadag

**Gubadag** on kaupunki ja samannimisen piirikunnan hallinnollinen keskus Daşoguzin maakunnassa Turkmenistanissa. Se sijaitsee 30 kilometriä Daşoguzista pohjoiseen. Vuoden 2022 väestönlaskennan mukaan kaupungissa oli 18&nbsp;950 asukasta.

Alun perin Garaýylgyn tai Gubadagly Garaýylgyn -niminen paikkakunta tunnettiin Telmanin taajamana vuoteen 1993, jolloin taajama ja sen piirikunta saivat nimen Gubadag. Taajamasta tuli kaupunki vuonna 2016. Piirikunta lakkautettiin vuonna 2022, mutta se perustettiin uudelleen vuonna 2025.

Gubadagissa toimii puuvillankäsittelylaitos ja pienteollisuutta. Sen lähistöllä on kivimurskaamo ja asfalttitehdas. Seudun maatalous on erikoistunut puuvillan, viljan ja hedelmien viljelyyn, karjanhoitoon ja silkinviljelyyn.

## Lähteet
Nawaf Salam

**Nawaf Salam** (; s. 1953 Beirut) on libanonilainen tuomari, diplomaatti, poliitikko ja tutkija. Hän toimii maansa pääministerinä vuodesta 2025. Valituksi tultuaan hän sanoi, ettät "Libanonin ainoa tapa pelastua on uusiutua”, ja vannoi palauttavansa luottamuksen kansalaisten ja valtion välille, Libanonin ja sen arabinaapureiden välille sekä Libanonin ja kansainvälisen yhteisön välille. Samana vuonna hän kävi Israelin kanssa ensimmäiset suorat keskustelut vuosikymmeniin. Israel ja Libanon ovat teknisesti olleet sodassa vuodesta 1948 lähtien, eikä niillä ei ole virallisia diplomaattisuhteita.

Lokakuusta 2019 alkaen joukkomielenosoituksia järjestänyt uudistusliike tukee Salamia. Vaikka hän onkin merkittävän beirutilaisen suvun jäsen, hän ei ole toiminut poliittisissa viroissa kotimaassa, vaan on tehnyt uransa ulkomailla. Sekä hänen setänsä Saeb Salam että serkkunsa Tammam Salam ovat toimineet Libanonin pääministereinä.

Salam aloitti uransa yliopistomaailmassa luennoitsijana, kuten Beirutin amerikkalaisessa yliopistossa (AUB), Sorbonnen yliopistossa Pariisissa ja Harvardin yliopistossa Yhdysvalloissa. Hän oli Kansainvälisen tuomioistuimen puheenjohtaja 2024–2025. Aiemmin hän toimi Libanonin suurlähettiläänä ja pysyvänä edustajana Yhdistyneissä Kansakunnissa ja edusti Libanonia Yhdistyneiden kansakuntien turvallisuusneuvostossa vuosina 2010 ja 2011. Hän oli Libanonin kansallisen vaalilakikomission, Unescon Libanonin kansallisen komission ja Libanonin sosioekonomisen neuvoston toimeenpanevan toimiston jäsen.

## Lähteet
Valhakat

**Valhakat** (*Pseudotricholoma*) on Tricholomataceae-heimoon kuuluva suku. Esiintymiä on löydetty muun muassa Uudeltamaalta ja Pohjoishämeestä. Sukuun kuuluvia lajeja ovat tuhruvalhakka (*P. metapodium*) ja *Pseudotricholoma umbrosum*.

## Lähteet

## Aiheesta muualla
* UniProt: Taxonomy - ''Pseudotricholoma'' 
* Global Biodiversity Information Facility (GBIF): ''Pseudotricholoma''
Miestä ei voi raiskata

**Miestä ei voi raiskata** (alk. *Män kan inte våldtas*) on suomalaisen Märta Tikkasen vuonna 1975 ruotsinkielisenä ilmestynyt romaani. Jörn Donner ohjasi sen pohjalta samannimisen elokuvan vuonna 1978.

Romaani kertoo kirjastonhoitaja Tova Randersista, joka joutuu raiskatuksi. Hän ajautuu avioeroon ja ryhtyy suunnittelemaan kostoa raiskaajalleen.

## Lähteet
Aidan Cassar

**Aidan Cassar** (tunnettu myös taiteilijanimellä **Aidan**, s. 19. joulukuuta 1999) on maltalainen laulaja. Cassar edustaa Maltaa Eurovision laulukilpailussa 2026 kappaleella "Bella". Cassar oli aiemmin osallistunut Maltan euroviisukarsintoihin vuonna 2018 kappaleella "Dai Laga", joka sijoittui karsinnassa neljänneksi ja 2022 kappaleella "Ritmu", joka sijoittui karsinnan toiseksi. Vuonna 2023 hänen piti osallistua Maltan karsintaan kapapaleella "Regina", mutta hänet hylättiin hänen sosiaalisessa mediassa julkaisemien julkaisujen takia.

## Diskografia
### Albumit
**This Is Aidan* (2023)

## Lähteet
### Viitteet

## Aiheesta muualla
*Aidan Cassarin kotisivut
Al-Maghtas

**Al-Maghtas** () on arkeologinen kohde Jordaniassa Jordan-jon rannalla. Vuodesta 2015 se on Unescon maailmanperintökohde nimellä "Jeesuksen kastepaikka Betania, Jordanin tuolla puolen”. Valinnalla on poliittinen ulottuvuus, sillä Jordania ja Israel ovat olleet erimielisiä siitä, kummalla puolella Jordania kaste tapahtui. Vaikka kasteen todellisesta tapahtumapaikasta ole varmuutta, tällä kohteella on suuri merkitys monille kristillisille tunnustuskunnille, jotka uskovat kasteen tapahtuneen juuri täällä.

Jordanin itärannalla, yhdeksän kilometriä Kuolleestamerestä pohjoiseen, sijaitseva arkeologinen kohde koostuu kahdesta erillisestä alueesta: Tell Al-Kharrarista, joka tunnetaan myös nimellä Jabal Mar-Elias (Elian kukkula), ja Pyhän Johannes Kastajan kirkkojen alueesta joen lähellä. Koskemattoman luonnon keskellä sijaitsevan kohteen uskotaan olevan paikka, jossa Johannes Kastaja kastoi Jeesus Nasaretilaisen. Alueella on roomalaisia ja bysanttilaisia jäänteitä, kuten kirkkoja ja kappeleita, luostari, erakkojen käyttämiä luolia ja kastamiseen käytettyjä altaita, mikä kertoo paikan uskonnollisesta merkityksestä. Kohde on kristittyjen pyhiinvaelluskohde. Muun muassa paavit Johannes Paavali II (2000), Benedictus XVI  (2009) ja Franciscus (2014) ovat vierailleet paikalla.

## Katso myös
* Jeesuksen kaste

## Lähteet

## Aiheesta muualla

* https://www.baptismsite.com
Umm Al-Jimāl

**Umm Al-Jimāl** eli **Umm el-Jimal** () on raunioistaan tunnettu kylä Jordanian pohjoisosassa.

Kylä on kehittynyt aiemman roomalaisen asutuksen paikalle noin 400-luvulla jaa. ja toimi 800-luvun loppuun asti. Siellä on säilynyt bysanttilaisen ja varhaisislamilaisen kauden basalttirakenteita, jotka edustavat Hawranin alueen paikallista arkkitehtuurityyliä. Joitakin aiempia roomalaisia sotilasrakennuksia on ollut myöhempien asukkaiden käytössä. Asuinalue oli osa laajempaa maatalousmaisemaa, johon kuului monimutkainen kastelujärjestelmä, joka ylläpiti maanviljelyä ja karjanhoitoa. Umm Al-Jimālin varhaisimmat löydetyt rakenteet ovat peräisin 1. vuosisadalta jaa., jolloin alue oli osa nabatealaisten kuningaskuntaa. Paikalta löydetty rikas kreikan, nabatealaisten, safaitin, latinan ja arabiankielinen epigraafinen aineisto, joka kattaa useita vuosisatoja, antaa käsityksen sen historiasta ja valaisee sen asukkaiden uskonnollisten vakaumusten muutoksia.

## Lähteet
Rashid Karami

**Rashid Karami** (; 30. joulukuuta 1921 – 1. kesäkuuta 1987) oli libanonilainen poliitikko, joka toimi maansa pitkäaikaisimpana pääministerinä. Hän oli virassa kaikkiaan 10 kertaa 32 vuoden aikana, myös vuonna 1975 kun maassa puhkesi Libanonin sisällissota. 

Karami syntyi 30. joulukuuta 1921 Miriyatan kylässä Tripolin ulkopuolella Pohjois-Libanonissa. Hänen isänsä oli Tripolin korkea-arvoinen sunnimuslimien uskonnollinen hahmo ja toimi itse pääministerinä vuonna 1945. Nuori Karami opiskeli lakia Kairossa, hänet valittiin parlamenttiin vuonna 1951 Tripolista ja hän aloitti nopeasti nousevan poliittisen uran. Hän oli Libanonin oikeusministeri ennen ensimmäistä nimitystään pääministeriksi.

Karami oli sunnimuslimiliiton johtaja, jonka ulkopolitiikka tuki näyttävästi palestiinalaisten asiaa vuosina 1958–1976. Viimeisinä vuosinaan hän tuki Syyriaa, vaikka se johti hakauksiin presidentti Amine Gemayelin kanssa.

Karami murhattiin vuonna 1987 helikopterilennolla käyttäen pommia, joka oli asetettu hänen salkkuunsa.

## Lähteet
Libanonin pääministeri

**Libanonin pääministeri** on Libanonin hallituksen johtaja. Vuonna 1943 laatidun yhteiskuntasopimuksen mukaan pääministeriksi valitaan aina sunnimuslimi, ja presidentiksi maroniittikristitty.

## Luettelo pääministereistä ennen itsenäistymistä

## Luettelo itsenäisyyden ajan pääministereistä

## Lähteet
Wow (Zara Larssonin kappale)

**Wow** on ruotsalaislaulaja Zara Larssonin kappale. Se julkaistiin promosinglenä 29. huhtikuuta 2019 TEN Music Groupin ja Epic Recordsin kautta. Kappaleen on tuottanut Marshmello. ”Wow” oli mukana Netflixin vuoden 2020 elokuvassa *Work It* ja Larsson julkaisi kappaleen virallisena singlenä 26. elokuuta 2020. Kappale on Larssonin kolmannen studioalbumin *[[Poster Girl]]* kolmas single, ja siitä julkaistiin remix yhdysvaltalaisen laulaja Sabrina Carpenterin kanssa 25. syyskuuta 2020.

## Lähteet
Saýat

**Saýat** on kaupunki ja samannimisen piirikunnan hallinnollinen keskus Lebapin maakunnassa Turkmenistanissa. Se sijaitsee Amudarjan vasemmalla rannalla 40 kilometriä maakunnan pääkaupungista Türkmenabatista kaakkoon. Vuoden 2022 väestönlaskennan mukaan kaupungissa oli 21&nbsp;619 asukasta.

Saýatin taajamasta tuli kaupunki vuonna 2016. Siellä toimii muun muassa puuvillankäsittelylaitos ja elintarviketeollisuutta. Täzelikçin kylässä on puutarhaviljelyn tutkimusasema.

## Lähteet
Talk About Love

**Talk About Love** on ruotsalaisen laulaja Zara Larssonin kappale, jossa vierailee yhdysvaltalainen räppäri Young Thug. Kappale julkaistiin Larssonin kolmamnen studioalbumin *[[Poster Girl]]* neljäntenä ja viimeisenä singlenä TEN Music Groupin ja Epic Recordsin kautta. Kappaleta on kuvailtu R&B-tyyliseksi.

”Talk About Love” -musiikkivideon ohjasi Larsson ja Ryder Ripps. Video kuvattiin Lontoossa ja se julkaistiin 8. tammikuuta 2021. Kappale ylsi Ruotsin Sverigetopplistanin sijalle 21.

## Lähteet
Dibutyylitinamaleaatti

**Dibutyylitinamaleaatti** ((C4H9)2Sn(C4H2O4)) on organotinayhdisteisiin kuuluva orgaaninen yhdiste. Yhdistettä käytetään polymeeriteollisuudessa katalyyttinä ja lisäaineena.

## Ominaisuudet, valmistus ja käyttö
Huoneenlämpötilassa dibutyylitinamaleaatti on valkoista kiteistä ainetta. Yhdiste on käytännöllisesti katsoen veteen liukenematonta, mutta liukenee useisiin orgaanisiin liuottimiin, esimerkiksi estereihin ja bentseeniin.

Dibutyylitinamaleaattia valmistetaan dibutyylitinaoksidin ja maleiinihapon tai -anhydridin välisellä reaktiolla.

Dibutyylitinamaleaattia käytetään parantamaan PVC-hartsien lämpötilansietoa. Erityisesti sitä käytetään lattiapinnoitteiden valmistuksessa. Lisäksi ainetta voidaan käyttää kondensaatioreaktioiden katalyyttinä.

## Lähteet
Räägun kanava

**Räägun kanava** (, myös *Uusjõgi*) on Virossa Jõgevamaan Jõgevassa ja Järvamaan Järvassa virtaava 5 kilometriä pitkä Põltsamaa jõen sivujoki. Se on alunperin 1870-luvulla kaivettu kanava, jolla on säännöstelty Endla järven vedenpintaa. Kanavan Põltsamaa jõen yhtymäkohta sijaitsee 77 kilometriä  tämän suistosta yläjuoksulle.

## Maantietoa
Kanava alkaa Endla järven luoteispäästä aivan Nava jõen luusuaan. Se on kaivettu viivasuoraksi uomaksi Endla raban suoalueelle, ja se laskee Sinijärven itärantaan. Sinijärven länsipäässä sijaitsee säännöstelypato ja sen rinnalla kalatie . Sama kanava jatkuu Sinijärven länsirannasta kohti lounasta, jossa se seuraa suoalueen alavimpia kohtia. Siihen on johdettu suon metsäisimmistä osista kuivatusojia. Kanava yhtyy Vanajõen, eli Vana-Vorsti jõen, joksi Põltsamaa jõen tätä osuuta voidaan myös kutsua, alapäähän, jossa se pian kääntyy virtaamaan kohti länttä. Kanavan alajuoksulla sen etelärannassa kulkee säännöstelypadolle tie, jossa on retkeilijöille varattu nuotiopaikka. Kanavan seutu on asumatonta seutua ja se kuuluu Endlan luonnonsuojelualueeseen. Kuntaraja ylittää kanavan sen alajuoksulla.

## Vesistösuhteita
Kanava sijaitsee Narvanjoen vesistöalueen Emajoen valuma-alueeseen, jonka Põltsamaa jõen valuma-alueeseen se kuuluu. Kanavan nykyiseksi valuma-alueen pinta-alaksi ilmoitetaan 469 neliökilometriä. Aikaisemmin se oli 66,2 neliökilometriä , josta puolet tulisi Endla järveen laskevasta Mustjõesta (valuma-alue 32,1 km²). Endla järven vesistösuhteisiin vaikuttaa myös Nava jõgi, mutta sen vaikutuksesta ei tässä ole tietoa.

## Historiaa
Endla järven vedenpinnan alentamiseksi kaivautti Vaimasteveren kartanon omistaja E. von Brasch vuosina 1871–1872 arviolta 2–3 metriä syvän ojan (Suurkraav eli Uusjõgi) Endla järvestä Sinijärven kautta Põltsamaa jõgeen. Samalla hän rakennutti padon Nava jõelle, joka oli tuolloin Endla järven laskujoki Põltsamaa jõgeen. Korkeusvaaituksen virheiden takia järvenlaskua tapahtui vain 0,30 metriä, vaikka odotus oli 1,8 metrille. Hankkeeseen tartuttiin uudestaan 1950-luvulla, kun Suurkraavia levennettiin ja syvennettiin metrillä kanavaksi. Vaikka Nava jõessa ei ollut patoa, laski Endla järven vedenpinta  lisää 0,8 metriä, niin että suuri osa Endla järvestä maatui ja sen vesialue kutistui murto-osaansa, ja että Sinijärv muuttui lähes vedettömäksi. Nava jõen ja Räägun kanavan välillä Põltsamaa jõen uoma kuivui lähes kokonaan, kun sen vedet ohjautuivat uutta Nava-Räägu-vesireittiä pitkin alajuoksulle. Järvien kohtaloon oltiin tyytymättömiä ja Sinijärvelle rakennettiin vuonna 1968 alkeellinen pohjapato, joka nosti vedenpintaa molemmissa järvissä. Pato korvattiin vuonna 1997 säännöstelypadolla ja sen rinnalle rakennettiin vuonna 2005 kalatie . Tämän jälkeen Põltsamaa jõen vesi on virrannut vanhaa uomaansa pitkin. Kanavassa virtaavan veden määrä on suureksi osaksi peräisin Endla järveen laskevasta Mustjõesta.

## Huomautukset

## Lähteet
Hojambaz

**Hojambaz** on kaupunki ja samannimisen piirikunnan hallinnollinen keskus Lebapin maakunnassa Turkmenistanissa. Se sijaitsee Amudarjan oikeanpuoleisella rannalla 210 kilometriä maakunnan pääkaupungista Türkmenabatista kaakkoon. Vuoden 2022 väestönlaskennan mukaan kaupungissa oli 13&nbsp;485 asukasta.

Hojambazista tuli piirikeskus vuonna 1925 ja kaupunki vuonna 2016. Siellä toimii puuvillanpuhdistamo. Seudun pääelinkeino on keinokasteltu maatalous, joka on keskittynyt puuvillan, vehnän ja vihannesten viljelyyn sekä karjanhoitoon.

## Lähteet
Loiston ritarikunta

**Loiston ritarikunta** () oli Osmanien valtakunnassa jaettu ritarikunta, joka perustettiin vuonna 1831 sulttaani Mahmud II:n käskystä. Sitä jaettiin tunnustuksena erilaisista ansioista noin yleisellä tasolla. Sitä myönnettiin yleensä ulkomaalaisille. Ritarikunta korvattiin vuonna 1852 perustetulla Medjidie-ritarikunnalla.

Ritarikunnassa oli vain yksi luokka ja ritarikunnan nauha on punainen vihreillä raidoilla:

*  ritarikunnan nauha

## Lähteet
Sakar (kaupunki)

**Sakar** on kaupunki Lebapin maakunnan Saýatin piirikunnassa Turkmenistanissa. Se sijaitsee Amudarjan vasemmalla rannalla 25 kilometriä maakunnan pääkaupungista Türkmenabatista kaakkoon. Vuoden 2022 väestönlaskennan mukaan kaupungissa oli 12&nbsp;769 asukasta.

Sakarista tuli piirikeskus vuonna 1938 ja kaupunki vuonna 2016. Sakarin piirikunta liitettiin Saýatin piirikuntaan vuonna 2017.

Sakarin ohi kulkee Türkmenabatin ja Kerkin välinen maantie ja rautatie. Seudun talous perustuu keinokasteltuun maanviljelyyn. Kaupungissa toimii puuvilla- ja elintarviketeollisuutta. Sen lähistöllä tuotetaan maakaasua.

## Lähteet
Luettelo kyykän SM-mitalisteista

Tämä on **luettelo [[kyykkä|kyykän]] [[Suomi|Suomen]]-mestaruusmitalin voittaneista joukkueista ja pelaajista**.

## Joukkuepeli

## Lähteet
*
Valmukat

**Valmukat** (*Leucopaxillus*) eli **jalomalikat** on Tricholomataceae-heimoon kuuluva suku. Sukuun kuuluvien lajien lakki on sileä ja samettimainen. Nuorten sienten lakin reunat ovat usein sisäänpäin kääntyneitä. Heltat ovat väriltään valkoisia tai kellertäviä.

## Lajeja
* aurinkomalikka (*Leucopaxillus subzonalis*)
* havuvalmukka (*Leucopaxillus alboallutaceus*)
* jättimalikka (*Leucopaxillus giganteus*)
* karvasvalmukka (*Leucopaxillus gentianeus*)
* kermavalmukka (*Leucopaxillus cutefractus*)
* maitovalmukka (*Leucopaxillus cereus*)
* lemumalikka (*Leucopaxillus nauseosodulcis*)
* lumimalikka (*Leucopaxillus lentus*)
* säämiskävalmukka (*Leucopaxillus conpactus*)

## Lähteet

## Aiheesta muualla
* UniProt: Taxonomy - ''Leucopaxillus'' 
* Global Biodiversity Information Facility (GBIF): ''Leucopaxillus''
Karl Koepping

**Johann Karl Koepping** (1848 Dresden, Saksa – 15. heinäkuuta 1914 Berliini, Saksa) oli saksalainen etsaaja. Hän oli vuodesta 1890 kuparipiirros- ja etsaustaiteen professori Berliinin taideakatemiassa. Hän oli aikansa arvostettuja mestareita. Alkuperäisetsausten lisäksi hän teki etsausjäljennöksiä vanhojen maalareiden, kuten Rembrandtin ja Frans Halsin teoksista ja myös oman aikansa tekijöiden teoksista. Myöhempinä vuosina hän teki värillisiä koristelasitöitä, kuten kapeavartisia kukanmuotoisia juomapikareita.

## Lähteet

## Aiheesta muualla
Hans Åström

**Hans Olov Åström** (s. 28. marraskuuta 1968 Hanebo, Hälsingland) on entinen ruotsalainen jääpalloilija ja myöhemmin jääpallovalmentaja. 

## Ura jääpalloilun huipulla 1990- ja 2000-luvuilla

Hans Åström on pelannut koko uransa kolmesssa Elitserien seurassa eli Bollnäsissä, Edsbyssä ja Sandvikenissä - kaikkiaan 20 kautta. Vuonna 2004 hän kävi neuvotteluja siirtymisestä Venäjän liigaan Zorki Krasnogorskin riveihin, mutta lopulta neuvottelut kariutuivat ja Åström jatkoi uraansa Ruotsin pääsarjassa.

Ruotsin jääpallomaajoukkuetta Åström edusti kausina 1992–1999 kaikkiaan 82 kertaa ja teki niissä 69 maalia. MM-kisoihin hän osallistui neljä kertaa, joissa saavutti kolme maailmanmestaruutta, pelasi 23 MM-ottelua.

Åström päätti uransa kaudella 2007-2008 kasvattajaseuransa Bollnäsin riveissä. Sen jälkeen hän jatkoi 2008 Bollnäsin valmentajana vieden keväällä 2010 ja 2011 jääpallon mestaruusloppuotteluun, mutta molemmilla kerroilla tuli tappiot loppuottelussa; vuonna 2010 Hammarbylle ja 2011 Sandvikenille. Sen jälkeen hän toimi Ruotsin U23-joukkueen valmentajana ja myöhemmin myös Iso-Britannian jääpallomaajoukkueen valmentajana vuoden 2019 MM-kisoissa. Hän oli mukana vielä 2020-luvun alussa Bollnäsin apuvalmentajana Andreas Westhin toimiessa päävalmentajana seurassa.

## Saavutukset
**Maajoukkueessa**
* 3 MM-kultaa: 1993, 1995 ja 1997 
* MM-pronssi: 1999

**Seurajoukkueissa**
* Kaksi Ruotsin-mestaruutta: 1997 ja Edsbynin ja 2007 Sandvikenin väreissä
* 2 jääpallon maailmancup-voittoa: 1992 Edsbynin riveissä sekä 2005 Bollnäsin riveissä.

**Henkilökohtaisesti**
* Maalintekijäkuningas 13 maalilla vuoden 1999 MM-kisoissa
* Maalintekijäkuningas kaudella 1996-1997 yhdessä Jonas Claessonin kanssa, yhteensä 44 maalia
* Vuoden pelaaja 1997
* Stora grabbar #208
* Vuoden jääpallovalmentaja 2011
* Ruotsin jääpalloilun Hall of Fameen vuonna 2020 #48

## Urheiulun ulkopuolella

Hans Åström on Ruotsin prinssi Danielin serkku; hänen äitinsä ja prinssi Danielin isä ovat sisaruksia. Hän on myös prinssi Oscarin, prinsessa Viktorian ja prinssi Danielin toisen lapsen, kummi.

Åströmin kaksi poikaa pelaa myös jääpalloa Ruotsin pääsarjatasolla.

## Lähteet
*International Bandy Database

### Viitteet
Elinvoimakeskus

**Elinvoimakeskukset** ovat valtion aluehallintoa hoitavia viranomaisia Suomessa. Suomessa on kymmenen elinvoimakeskusta, jotka aloittivat toimintansa vuonna 2026.

Valtion aluehallinnon uudistuksen myötä muodostettiin uudet alueelliset elinvoimakeskukset aikaisempien elinkeino-, liikenne- ja ympäristökeskusten eli ELY-keskusten pohjalta sekä koottiin valtion lupa-, ohjaus- ja valvontatehtäviä uuteen valtakunnalliseen Lupa- ja valvontavirastoon.

Kymmenen uutta elinvoimakeskusta aloittivat toimintansa 1. tammikuuta 2026. Niiden toiminta perustuu monialaisuuteen, ja tavoitteena on vahvistaa valtion aluehallinnon kehittämis- ja rahoitustoimintaa sekä elinvoimakeskuksissa että alueellisessa kumppanuusyhteistyössä. Elinvoimakeskuksilla on päätoimipaikka tai toimipaikka kaikissa maakunnissa ja niissä työskentelee lähes 2&nbsp;000 ihmistä.

## Luettelo elinvoimakeskuksista

* Etelä-Pohjanmaan elinvoimakeskus
* Itä-Suomen elinvoimakeskus
* Kaakkois-Suomen elinvoimakeskus
* Keski-Suomen elinvoimakeskus
* Lapin elinvoimakeskus
* Lounais-Suomen elinvoimakeskus
* Pohjanmaan elinvoimakeskus
* Pohjois-Suomen elinvoimakeskus
* Sisä-Suomen elinvoimakeskus
* Uudenmaan elinvoimakeskus

## Toiminta

Elinvoimakeskukset huolehtivat monipuolisista tehtävistä, jotka liittyvät elinkeinoihin, työllisyyteen ja kulttuuriin, maahanmuuttoon ja kotoutumiseen, maatalouteen ja maaseudun kehittämiseen, liikenteeseen, alueidenkäytön edistämiseen, vesitalouteen, luonnon monimuotoisuuden ja vesien hyvän tilan edistämiseen, kalatalouteen sekä EU:n alue- ja rakennepolitiikan ohjelman toimeenpanoon ja Euroopan maatalouden tukirahaston ja Euroopan maaseudun kehittämisen maatalousrahaston tehtäviin. 

Uudistuksessa ELY-keskusten ympäristön valvonta- ja lupatehtävät koottiin valtakunnalliseen Lupa- ja valvontavirastoon. Joukkoliikenteen hankintatehtävät siirtyivät uudistuksessa Liikenne- ja viestintävirastolle.

## Lähteet
Barra (1794)

**Barra** oli Ranskan laivaston 74-tykkinen Téméraire-luokan linjalaiva.

## Valmistus

Alus tilattiin Toulonin telakalta, missä köli laskettiin marraskuussa 1791. Alus laskettiin vesille 23. maaliskuuta 1794 ja otettiin palvelukseen helmikuussa 1795.

## Palvelus
Alus nimettiin 9. lokakuuta 1795 *Pégaseksi* ja 17. joulukuuta 1797 *Hocheksi*. Britannian kuninkaallisen laivaston *HMS Robust* valtasi 12. lokakuuta 1798 aluksen Lough Swillyn edustalla. Se liitettiin Britannian kuninkaalliseen laivastoon nimellä *HMS Donegal*. Alus romutettiin 1845 Portsmouthissa.

## Lähteet
*

### Viitteet
Fenway Sports Group

**Fenway Sports Group** (lyh. **FSG**) on globaali urheilu-, markkinointi-, media-, viihde- ja kiinteistöalustojen ryhmä, jonka kulmakivenä toimivat kaksi ikonista urheiluseuraa: baseballin Boston Red Sox (perustettu 1901) ja jalkapallon Liverpool FC (perustettu 1892).

FSG:n omistuksiin kuuluvat:
* Boston Red Sox (MLB)
* Liverpool FC (Englannin valioliiga)
* Fenway Sports Management (urheilumarkkinointi- ja edustusyritys)
* Fenway Sports Group Real Estate (kiinteistökehitys ja -hallinta)
* Roush Fenway Keselowski Racing (NASCAR)
* New England Sports Network (NESN) (alueellinen urheilutelevisiokanava, joka lähettää Red Soxin ja Boston Bruinsin pelejä)
* Pittsburgh Penguins (NHL, enemmistöosuus hankittu vuonna 2021)
* Boston Common Golf (golfhankkeet ja -kehitys)
* PGA TOUR Enterprises (osallistuminen PGA Tourin uudistettuun omistusrakenteeseen)

## Lähteet
Pompée (1791)

**Pompée** oli Ranskan laivaston 74-tykkinen Téméraire-luokan linjalaiva.

## Valmistus

Alus tilattiin 19. lokakuuta 1787 Toulonin telakalta, missä köli laskettiin 1790. Alus laskettiin vesille 28. toukokuuta 1791 ja otettiin palvelukseen helmikuussa 1792.

## Palvelus
Brittiläis-espanjalainen laivasto valtasi 29. elokuuta 1793 aluksen Toulonissa, mistä se siirrettiin joulukuussa Britteinsaarille. Alus liitettiin Britannian kuninkaalliseen laivastoon nimellä *HMS Pompée*. Alus muutettiin 1810 vankiproomuksi Plymouthiin, kunnes se poistettiin käytöstä 1811. Alus romutettiin tammikuussa 1817 Woolwichissa.

## Lähteet
*

### Viitteet
Duquesne (1788)

**Duquesne** oli Ranskan laivaston 74-tykkinen Téméraire-luokan linjalaiva.

## Valmistus

Alus tilattiin 19. tammikuuta 1788 Toulonin telakalta, missä köli laskettiin tammikuussa 1788. Alus laskettiin vesille 2. syyskuuta 1788 ja otettiin palvelukseen 1789.

## Palvelus
Britannian kuninkaallinen laivasto valtasi aluksen 25. heinäkuuta 1803 Santo Domingon edustalla, jolloin aluksen miehistönä oli ainoastaan 275 miestä. Se liitettiin Britannian kuninkaalliseen laivastoon nimellä *HMS Duquesne*. Alus romutettiin heinäkuussa 1805, kun se oli ajanut karille 1804.

## Lähteet
*

### Viitteet
Halaç

**Halaç** on kaupunki ja samannimisen piirikunnan hallinnollinen keskus Lebapin maakunnassa Turkmenistanissa. Se sijaitsee Amudarjan vasemmalla rannalla 170 kilometriä maakunnan pääkaupungista Türkmenabatista kaakkoon. Vuoden 2022 väestönlaskennan mukaan kaupungissa oli 20&nbsp;778 asukasta.

Halaçista tuli piirikeskus vuonna 1925 ja kaupunki vuonna 2016. Sen ohi kulkee Türkmenabatin ja Kerkin välinen maantie ja rautatie. Kaupungissa toimii puuvillanpuhdistuslaitos ja mattokutomo. Piirikunnassa harjoitetaan keinokasteltua maanviljelyä, joka tuottaa varsinkin puuvillaa ja vehnää. Nähtävyyksiin kuuluvat 1700- ja 1800-luvulla rakennetut Aly Işan ja Idris Baban madrasat.

## Lähteet
Vétéran (1803)

**Vétéran** oli Ranskan laivaston 74-tykkinen Téméraire-luokan linjalaiva.

## Valmistus

Alus tilattiin 19. kesäkuuta 1794 nimellä *Vaisseau No. 2* Brestin telakalta, missä köli laskettiin 10. marraskuuta 1794 nimellä *Magnanime*. Alus sai 7. toukokuuta 1798 nimen *Quatorze Juillet* ennen kuin se nimettiin 6. joulukuuta 1802 *Vétéraniksi*. Alus laskettiin vesille 18. heinäkuuta 1803 ja otettiin palvelukseen 24. syyskuuta 1803.
 
## Palvelus
Alus poistettiin laivastoluettelosta 26. lokakuuta 1822 ja romutettiin 1841–1842.

## Lähteet
*

### Viitteet